6. 4. 90 De Europæiske Fællesskabers Tidende Nr. C 88/7 
II 
(Forberedende retsakter) 
KOMMISSIONEN 
Forslag til Rådets forordning (EØF) om udførelse af luftfragtydelser 
KOM(90) 63 endelig udg. 
(Forelagt af Kommissionen den 19. marts 1990) 
(90/C 88/08) 
RÅDET FOR DE EUROPÆISKE FÆLLESSKABER HAR — 
under henvisning til Traktaten om Oprettelse af Det 
Europæiske Økonomiske Fællesskab, særlig artikel 84, 
stk. 2, 
under henvisning til forslag fra Kommissionen, 
under henvisning til udtalelse fra Europa-Parlamentet, 
under henvisning til udtalelse fra Det Økonomiske og 
Sociale Udvalg, og 
ud fra følgende betragtninger: 
Det er vigtigt at få vedtaget foranstaltninger med henblik 
på en gradvis oprettelse af det indre marked i løbet af 
perioden indtil den 31. december 1992, således som det 
er bestemt i Traktatens artikel 8 A; det indre marked 
indebærer et område uden indre grænser med fri bevæ­
gelighed for varer, personer, tjenesteydelser og kapital; 
Rådets beslutning 87/602/EØF (') udgjorde kun et 
første skridt hen imod en liberalisering af luftfragtydelser 
i forbindelse med passagerflyvning; 
Rådets direktiv 87/601 /EØF (2) vedrører alene fastsæt­
telsen af billetpriser for ruteflyvning med passagerer og 
bagage; 
denne forordning indskrænker ikke anvendelsen af Trak­
tatens artikel 85 og 86; 
luftfragtsektoren står fortsat over for nationale 
hindringer, der hæmmer den frie varebevægelse ad luft­
vejen; en udvidet adgang til markedet vil fremme udvik­
lingen af Fællesskabets lufttransportsektor og medføre en 
bedre service til gavn for brugerne; 
(') EFT nr. L 374 af 31. 12. 1987, s. 19. 
(2) EFT nr. L 374 af 31. 12. 1987, s. 12. det er vigtigt at fremme udviklingen af eksprespakkeser-
vice, dør-til-dør-service, just in time-service osv. inden 
for Fællesskabet, således at EF-luftfartsselskaberne kan 
deltage fuldt og helt i denne verdensomspændende 
udvikling; 
visse medlemsstater er i meget vid udstrækning afhæn­
gige af luftfragtydelser, for så vidt angår deres forbin­
delser til resten af Fællesskabet; luftfragttransport er et 
væsentligt led i samhandelen; 
det er derfor nødvendigt at fjerne de bestående 
hindringer for adgangen til markedet for luftfragt­
ydelser; 
der må udarbejdes fælles regler for udstedelse af driftstil-
ladelser, og sådanne regler bør efter vedtagelse i Rådet 
gennemføres senest den 1. juli 1992; 
medlemsstaterne anvender deres nationale bestemmelser 
om udstedelse af driftstilladelser indtil disse fælles regler 
er gennemført, forudsat at de nationale bestemmelser 
ikke indebærer nogen forskelsbehandling, f.eks. på grund 
af nationalitet, af de virksomheder, der udfører luftfragt­
ydelser, og som er etableret inden for Fællesskabet; 
medlemsstaterne bør ikke modsætte sig, at EF-luftfragt-
flyselskaberne udfører luftfartsydelser i medfør af femte 
frihedsrettighed mellem Fællesskabet og et tredjeland, 
såfremt denne rettighed er opnået i overensstemmelse 
med gældende regler og bestemmelser; 
under hensyntagen til de eksisterende lufthavnsinfra-
strukturer og navigationshjælpemidler er det nødvendigt 
at indføre visse begrænsninger i udnyttelsen af trafikret­
tighederne; 
det er ønskeligt at supplere de bestående bestemmelser 
med en fremgangsmåde til fastsættelse af fragtpriser, 
ikke blot for de flyforbindelser, der udelukkende 
medtager fragt og post, men også for flyforbindelser, 
hvor der både medtages fragt og passagerer; 
offentliggørelsen af alle foreliggende fragtpriser skaber 
større gennemsigtighed på markedet; 
Nr. C 88/8 De Europæiske Fællesskabers Tidende 6. 4. 90 
luftfartsselskaberne har behov for en vis fleksibilitet, når 
de fastsætter fragtpriser ud fra deres egen forretnings­
strategi, så de bedre kan konkurrere; men det er også 
nødvendigt at sikre, at fragtpriserne rummer en tilstræk­
kelig margen til at sikre overholdelsen af tilfredsstillende 
tekniske og sikkerhedsmæssige normer — 
UDSTEDT FØLGENDE FORORDNING. 
Anvendelsesområde og definitioner 
Artikel 1 
Denne forordning vedrører: 
a) adgang til markedet for Fællesskabets luftfragtflysel­
skaber 
b) kriterier og procedurer for fastsættelse af luftfragt­
priser på grundlag af flytransport fra en lufthavn til 
en anden. 
Artikel 2 
I denne forordning forstås ved: 
a) »luftfragtfiyselskab«: en virksomhed, som har gyldig 
tilladelse til at udføre luftfragtydelser, hvor der kun 
medtages fragt og post; 
b) »EF-luftfragtflyselskab«: 
i) et luftfragtflyselskab, som har sin centrale admini­
stration og sit hovedsæde i Fællesskabet, og hvori 
aktiemajoriteten ejes af statsborgere i medlemssta­
terne og/eller af medlemsstaterne, og som faktisk 
kontrolleres af sådanne personer eller stater, eller 
ii) et luftfartsselskab, som pr. 1. januar 1990 ikke var 
i overensstemmelse med den under i) fastsatte 
definition, men som: 
1) enten har sin centrale administration og sit 
hovedsæde i Fællesskabet, og som i de tolv 
måneder forud for udstedelsen af denne 
forordning har udført rute- eller charterluft-
fragtydelser i Fællesskabet 
2) eller som i de tolv måneder forud for udste­
delsen af denne forordning har udført rute­
eller charterluftfragtydelser mellem medlems­
staterne i medfør af tredje og fjerde trafikfri­
hedsrettighed 
c) »fragtpriser«: de priser, der skal betales for transport 
af fragt og post, samt de betingelser, hvorunder disse 
priser finder anvendelse, herunder den betaling og de 
vilkår, der tilbydes speditionsfirmaet og andre hjælpe­
tjenester d) »luftfragtydelser«: rute- eller charterluftfartsydelser, 
hvor der kun medtages fragt og post 
e) »tredje trafikfrihedsrettighed«: den ret, et luftfartssel­
skab der er etableret i en stat, har til på den anden 
stats område at afsætte passagerer, fragt og post, der 
er taget op i registreringsstaten 
»fjerde trafikfrihedsrettighed«: den ret, et luftfartssel­
skab, der er etableret i en stat, har til på en anden 
stats område at optage passagerer, fragt og post med 
henblik på at afsætte samme i registreringsstaten 
»femte trafikfrihedsrettighed«: den ret, et luftfartssel­
skab har til at udføre erhvervsmæssig luftbefordring 
af passagerer, fragt og post mellem to stater, hvoraf 
ingen er registreringsstaten 
»cabotage«: et luftfartsselskabs ret til at udføre 
erhvervsmæssig luftbefordring af passager, fragt og 
post mellem to punkter i en anden medlemsstat end 
registreringsstaten 
f) »lufthavnssystem«: to eller flere lufthavne, der udgør 
en gruppe, da de trafikmæssigt dækker samme by 
g) »berørte stater«: de stater, mellem hvilke der udføres 
en luftfragtydelse 
h) »registreringsstat«: den medlemsstat, hvor EF-luft-
fragtflyselskabet er registreret. 
Driftstilladelser 
Artikel 3 
1. På grundlag af et forslag fra Kommissionen, der 
fremsættes senest den 1. juli 1991 og gennemføres senest 
den 1. juli 1992, vedtager Rådet fælles regler for udste­
delse af driftstilladelser for luftfragtflyselskaber til virk­
somheder etableret i Fællesskabet. 
2. Indtil sådanne fælles regler træder i kraft, udsteder 
medlemsstaterne uden at udøve nogen form for forskels­
behandling ovennævnte driftstilladelser og drager 
omsorg for, at de luftfragtflyselskaber, der er etableret 
på deres område, opfylder en række tekniske, driftsmæs­
sige og økonomiske krav. Medlemsstaterne offentliggør 
disse krav og meddeler dem til Kommissionen. 
Markedsadgang 
Artikel 4 
1. EF-luftfragtflyselskaber, der behørigt har opnået 
den i artikel 3 omhandlede driftstilladelse, skal have lov 
til at udøve tredje, fjerde og femte trafikfrihedsrettighed 
6. 4. 90 De Europæiske Fællesskabers Tidende Nr. C 88/9 
mellem lufthavne eller lufthavnssystemer i en medlems­
stat og lufthavne eller lufthavnssystemer i en anden 
medlemsstat, såfremt disse lufthavne eller lufthavnssy­
stemer er åbne for luftfragtydelser mellem EF-medlems-
staterne. 
2. Ved udførelsen af luftfragtydelser mellem 
EF-medlemsstaterne skal EF-luftfragtflyselskaberne af 
den berørte stat have lov til at udføre cabotage-flyvning 
mellem punkter i den pågældende medlemsstat, såfremt 
det enkelte EF-luftfragtflyselskab opfylder de i henhold 
til artikel 3 opstillede fælles regler. Indtil sådanne fælles 
regler er udarbejdet, skal EF-luftfragtflyselskabet opfylde 
de i artikel 3, stk. 2, omhandlede tekniske, driftsmæssige 
og økonomiske krav, der stilles af den medlemsstat, hvor 
cabotage-flyvningen finder sted. 
3. Ved udførelsen af luftfragtydelser mellem 
EF-medlemsstaterne skal EF-luftfragtflyselskaberne af de 
berørte stater have lov til at udøve trafikrettigheder på 
ruter mellem medlemsstaterne, uden at de beflyver deres 
registreringsstat. 
4. Medlemsstaterne må ikke modsætte sig, at EF-luft­
fragtflyselskaberne udfører luftfartsydelser i medfør af 
femte frihedsrettighed mellem en lufthavn i Fællesskabet 
og en lufthavn i et tredjeland, forudsat at myndighederne 
i det berørte tredjeland godkender den pågældende luft-
fartsydelse. 
Driftsmæssig fleksibilitet 
Artikel 5 
1. EF-luftfragtflyselskaberne kan skifte luftfartøj på 
ethvert punkt på en rute og frit parkere luftfartøjet. 
2. Med forbehold af bestemmelserne i artikel 7 er der 
ingen begrænsninger vedrørende afgangenes hyppighed, 
typen af luftfartøj og/eller mængden af den fragt og 
post, der kan transporteres. 
Betingelser for udøvelse af trafikrettigheder 
Artikel 6 
Denne forordning berører ikke en medlemsstats ret til 
uden forskelsbehandling at fordele trafikken på de 
enkelte lufthavne inden for et lufthavnssystem. 
Artikel 7 
1. Udøvelsen af trafikrettigheder er underkastet 
diverse offentliggjorte nationale, regionale eller lokale 
driftsmæssige og tekniske bestemmelser om miljøbeskyt­
telse, arbejdsvilkår, fordeling af afgangs- og ankomst­
tidspunkter, sikkerhed samt følgende betingelser: a) lufthavnen eller lufthavnssystemet skal have tilstræk­
kelige faciliteter til at kunne betjene flyforbindelsen 
b) navigationshjælpemidlerne skal være tilstrækkelige til 
at kunne betjene flyforbindelsen 
2. Hvis de i stk. 1 indeholdte betingelser ikke 
opfyldes, kan en medlemsstat, uden at udøve nogen 
forskelsbehandling, stille betingelser for eller begrænse 
eller nægte udøvelsen af trafikrettighederne. Inden en 
medlemsstat træffer en sådan foranstaltning, oplyser den 
Kommissionen herom og meddeler den alle nødvendige 
oplysninger. Kommissionen undersøger situationen og 
beslutter inden for en frist på to måneder, om medlems­
staten kan træffe den pågældende foranstaltning. 
Prisfastsættelse 
Artikel 8 
1. EF-luftfartsselskaberne skal offentliggøre alle fore­
liggende fragtpriser. 
2. Luftfartsselskaber, der udfører luftfragtydelser, eller 
som befordrer fragt tillige med passagerer inden for 
Fællesskabet, skal oplyse de berørte stater om deres 
priser for transport af fragt og/eller post fra en given 
lufthavn til en anden senest 30 dage inden indførelsen af 
disse priser. 
3. De(n) berørte stat(er) kan inden for en frist på 14 
dage fra modtagelsen af oplysningerne fra luftfartsselska­
berne underrette Kommissionen, hvis de skønner, at de 
pågældende fragtpriser ikke rummer en tilstrækkelig 
margen til at sikre overholdelsen af tilfredsstillende 
tekniske og sikkerhedsmæssige normer. De(n) berørte 
stat(er) foretager bl.a. en indgående undersøgelse af 
fragtpriser, der er 20 % lavere end de tilsvarende priser, 
der gjaldt i den forudgående tilsvarende periode. 
4. Kommissionen kan senest syv dage før dagen for 
den planlagte indførelse af nye fragtpriser give medde­
lelse om, at den ikke kan godkende de priser, den har 
fået underretning om. Hvis den intet meddeler, finder 
fragtpriserne anvendelse fra den pågældende dag. 
Afsluttende bestemmelse 
Artikel 9 
Denne forordning træder i kraft den 1. juli 1990. 
Denne forordning er bindende i alle enkeltheder og 
gælder umiddelbart i hver medlemsstat.